

**R E P U B L I K A H R V A T S K A**

**BRODSKO-POSAVSKA ŽUPANIJA**

| **http://upload.wikimedia.org/wikipedia/hr/4/47/Gornji_Bogi%C4%87evci_(grb).gif** | **OPĆINA GORNJI BOGIĆEVCI**  Jedinstveni upravni odjel |
| --- | --- |

**O B J A V LJ U J E**

**OTVORENI JAVNI POZIV**

**za Program „Razvoj mikro poduzetništva – RMP/2025“**

**1. PREDMET I TRAJANJE OTVORENOG JAVNOG POZIVA**

Predmet ovog Otvorenog javnog poziva je dodjela bespovratnih sredstava Općine Gornji Bogićevci, poduzetništva i obrta (u daljnjem tekstu: Općina) temeljem Programa „Razvoj mikro poduzetništva“ za 2025. godinu (u daljnjem tekstu: Program).

Poziv se objavljuje na mrežnim stranicama Općine ([www.opcinagornjibogicevci.hr](http://www.opcinagornjibogicevci.hr) ). Prijave se zaprimaju isključivo **od dana objave ovog Poziva.** Otvoreni javni poziv je otvoren **do 10. prosinca 2025. godine ili do iskorištenja ukupno alociranih sredstava sukladno točki 3. programa**

**2. IZNOS PRORAČUNSKIH SREDSTAVA**

Davatelj potpore je Općina Gornji Bogićevci.

U proračunu Općine Gornji Bogićevci, na proračunskoj aktivnosti „Subvencije trgovačkim društvima, poljoprivrednicima i obrtnicima izvan javnog sektora“ planirano je ukupno 7.000,00 eura za dodjelu bespovratnih potpora temeljem ovog Otvorenog javnog poziva.

**3. KORISNICI**

Ovaj Otvoreni javni poziv namijenjen je mikro poduzetnicima koji otvaraju nova mikro poduzeća, kao i proširenje i unaprjeđenje postojećih koji će rezultirati novim zapošljavanjem. Kako bi se ispunili uvjeti prihvatljivosti, Podnositelji prijave koji obavljaju gospodarsku djelatnost moraju biti pravne ili fizičke osobe koje su mikro poduzeća sukladno Preporuci Europske komisije 2003/361/EC od 6. svibnja 20031.

1 <http://www.reach-compliance.eu/english/REACH-ME/engine/sources/regulations/launch-2003-361-EC.html>

<http://ec.europa.eu/enterprise/policies/sme/facts-figures-analysis/sme-definition/index_hr.htm>

<https://poduzetnistvo.gov.hr/UserDocsImages/arhiva/IZRACUN%20MSP.pdf>

Na korisnike bespovratnih potpora po ovom Javnom pozivu primjenjivat će se odredbe Uredbe Komisije (EU) br. 1407/2013 оd 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore. 2





2 Broj zaposlenih utvrđuje se temeljem prosječnog broja zaposlenih temeljem sati rada u 2017. godini.

3 http://eur-lex.europa.eu/LexUriServ/LexUriServ.do?uri=OJ:L:2013:352:0001:0008:HR:PDF

1401/2013 od 18. prosinca 2013. o primjeni članaka 107. i 108. Ugovora o funkcioniranju

Europske unije na de minimis potpore3)

imaju u cijelosti opravdane i namjenski iskorištene potpore male vrijednosti ako su im iste dodijeljene

njihovi partnerski subjekti imaju u cijelosti opravdane i namjenski iskorištene potpore male vrijednosti ako su im iste dodijeljene

njihovi partnerski i povezani subjekti nemaju evidentiran dug po osnovi javnih davanja o kojima službenu evidenciju vodi Porezna uprava

nad njima nije otvoren stečajni postupak, postupak predstečajne nagodbe ili postupak likvidacije

nad njihovim pojedinačnim vlasnicima i partnerskim i povezanim subjektima nije otvoren stečajni postupak, postupak predstečajne nagodbe ili postupak likvidacije

Podnositelju prijave, pojedinačnim vlasnicima Podnositelja prijave ili osobama ovlaštenim za zastupanje Podnositelja prijave nije izrečena pravomoćna osuđujuća presuda za jedno ili više sljedećih kaznenih djela: prijevara, prijevara u gospodarskom poslovanju, primanje mita u gospodarskom poslovanju, davanje mita u gospodarskom poslovanju, utaja poreza ili carine, subvencijska prijevara, pranje novca, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zločinačko udruženje i počinjenje kaznenog djela u sastavu zločinačkog udruženja.

**4. NAMJENA BESPOVRATNIH SREDSTAVA I IZNOS POTPORE**

Osnovna namjena:

- otvaranje i registracija u 2025. godini,

- ulaganje u unaprjeđenje proizvodnje u 2025.godini,

- ulaganje u razvoj novih proizvoda/usluga u 2025.g.,

- prilagodba, uređenje i poboljšanje poslovnog i proizvodnog prostora u 2025.g.,

- marketinške aktivnosti i ulaganja za izlazak na nova tržišta u 2025.g.

Najniži iznos potpore koji se može dodijeliti je 400,00 eura.

Najviši iznos potpore koji se može dodijeliti je 1.330,00 eura.

**5. INTENZITET POTPORE I NAČIN ISPLATE**

Intenzitet potpore označava udio sredstava s kojim davatelj potpore sudjeluje u financiranju predloženog projekta i može dosegnuti do 100% ukupno prihvatljivih troškova ili do maksimalno **1.330,00 eura** za novoosnovane mikropoduzetnike, do **670,00 eura** obrtima i tvrtkama koje proširuju djelatnost koja će rezultirati novim zapošljavanjem na neodređeno vrijeme odnosno do **400,00 eura** potpore obrtima i tvrtkama za financiranje troškova izrade projektnih prijedloga za sufinanciranje iz fondova EU i nacionalnih fondova.

Iznos potpore se isplaćuje jednokratno i ne može biti veći od stvarnih troškova ili maksimalno do iznosa navedenih u prethodnom stavku.

Jedan gospodarski subjekt, u istoj proračunskoj godini, može se javiti po točki 1. ili po točki 2., a točka 3. se može kombinirati s točkama 1. i 2.

Potpore pod točkama 2. i 3. gospodarski subjekti mogu koristiti jednom u svakoj novoj proračunskoj godini ukoliko će rezultirati novim zapošljavanjem, odnosno izradom novog projektnog prijedloga.

Potporu po točki 2. u novoj proračunskoj godini ne može ostvariti gospodarski subjekt koji je u zadnje 3 godine prije podnošenja prijave imao smanjenje broja zaposlenih.

Novim zapošljavanjem ne smatra se zapošljavanje za popunjavanje radnog mjesta radnika koji je ostvario mirovinu ili je sam dao otkaz, nužno je da razlog zapošljavanja bude proširenje djelatnosti odnosno trajno povećanje opsega posla.

**Intenzitet potpore označava udio sredstava s kojim davatelj potpore sudjeluje u financiranju predložene aktivnosti i može dosegnuti do 100% ukupno prihvatljivih troškova.**

Informacije o statusu raspoloživih sredstava objavit će se na mrežnim stranicama Općine ([www.opcinagornjibogicevci.hr](http://www.opcinagornjibogicevci.hr) ).

**6. NAČIN PODNOŠENJA PRIJAVE ZA DODJELU BESPOVRATNE POTPORE**

Cjeloviti tekst Programa i popratna dokumentacija sastavni je dio ovog Otvorenog javnog poziva i nalazi se na mrežnim stranicama Općine.

Prijava za dodjelu bespovratne potpore podnosi se putem pripadajućeg Prijavnog obrasca. Uz ispunjeni Prijavni obrazac obavezno se prilaže i propisana dokumentacija.

**7. POSTUPAK ODOBRAVANJA POTPORE**

Sredstva se odobravaju korisnicima koji udovoljavaju administrativnim uvjetima i uvjetima prihvatljivosti za dodjelu potpore do konačne raspodjele ukupnog iznosa proračunskih sredstava osiguranih za provedbu Programa.

**8. NADZOR**

U svrhu provođenja kontrole namjenskog korištenja sredstava Općina Gornji Bogićevci ovlaštena je izvršiti provjeru korištenja odobrenih sredstava obilaskom korisnika i njegovih poslovnih objekata te uvidom u dokumentaciju na temelju koje je ostvarena potpora.

**Korisnici kod kojih se prilikom kontrole utvrdi nenamjensko trošenje sredstava, bit će dužni vratiti dodijeljena sredstva s pripadajućom zakonskom zateznom kamatom te će ih se uvrstiti na popis korisnika koji nisu namjenski koristili sredstva.**

**9. ZAVRŠNE ODREDBE**

**Općina Gornji Bogićevci zadržava pravo izmjena i dopuna ovog Otvorenog javnog poziva.**

Eventualne izmjene i dopune Otvorenog javnog poziva objaviti će se na mrežnim stranicama Općine Gornji Bogićevci ([www.opcinagornjibogicevci.hr](http://www.opcinagornjibogicevci.hr)).

Načelnik Općine:

Pavo Klarić, dipl.oec.

KLASA: 302-01-25-01-1

URBROJ: 2178-22-01-25-1

Gornji Bogićevci, 10.4.2025.g.